cyanic-selkie/wikianc huggingface dataset:
নবাবপুর সরকারি উচ্চ বিদ্যালয়
বাদকদল
নবাবপুর সরকারি উচ্চ বিদ্যালয়ের বাদক দল তৎকালীন পূর্ব পাকিস্তানের খুব বিখ্যাত ছিল। পাকিস্তানের রাষ্ট্রপতি ফিল্ড মার্শাল আউয়ুব খান ও তৎকালীন পূর্ব পাকিস্তানের গভর্নর মোনায়েম খান এই স্কুলের ব্যান্ড পার্টিকে বিশেভাবে পুরস্কৃত করেন।
সীসা মসজিদ (দ্ব্যর্থতা নিরসন)
সীসা মসজিদ বলতে বোঝাতে পারে:
মেঘালয়ে কোভিড-১৯ এর বৈশ্বিক মহামারী
ভারতে ২০১৯–২০ করোনাভাইরাসের বৈশ্বিক মহামারী র প্রথম ঘটনাটি ৩০ জানুয়ারী ২০২০ সালে চীন থেকে উদ্ভূত হয়েছিল । আস্তে আস্তে মহামারীটি ভারতের মেঘালয় রাজ্য সহ বিভিন্ন রাজ্য ও কেন্দ্রশাসিত অঞ্চলে ছড়িয়ে পড়ে। ২০২০ সালের ১৪ এপ্রিল এই অঞ্চলে সংক্রমণের প্রথম ঘটনাটি রেকর্ড করা হয়েছিল।
২০২০ সালের ১৪ মে পর্যন্ত মেঘালয়ে মোট ঘটনার সংখ্যা ১৩টি। এটির মধ্যে ২টি সক্রিয় ঘটনা রয়েছে, ১০ জন আ্ররোগ্যলাভ করেছে এবং ১ জনের মৃত্যু হয়েছে।
আশরাফুল আলম (দ্ব্যর্থতা নিরসন)
আশরাফুল আলম নামটি নিচের ব্যক্তিবর্গকে নির্দেশ করতে পারে:
আ. ক. ম. বাহাউদ্দিন বাহার
'''আ. ক. ম. বাহাউদ্দিন বাহার''' (জন্ম: ১৯ মে ১৯৫৪) হলেন বাংলাদেশের একজন বীর মুক্তিযুদ্ধা ও প্রখ্যাত রাজনীতিবিদ ২৫৪ নং (কুমিল্লা-৬) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি  শপথবাক্য পাঠ করেন।
প্রাথমিক জীবন
আ. ক. ম. বাহাউদ্দিন বাহার ১৯৫৪ সালের ১৯ মে তৎকালীন পূর্ব পাকিস্তানের কুমিল্লায় জন্মগ্রহণ করেন।
রাজনৈতিক জীবন
কুমিল্লা মহানগর আওয়ামীলীগের প্রতিষ্ঠাতা সভাপতি ও সাবেক সাধারণ সম্পাদক ও সাংগঠনিক সম্পাদক কুমিল্লা দক্ষিণ জেলা আওয়ামীলীগ। কুমিল্লা পৌরসভার দুই বার চেয়ারম্যান নির্বাচিত হন।
১১৬৪
১১৬৪ গ্রেগরীয় বর্ষপঞ্জির একটি অধিবর্ষ।
নীল তিমি
নীল তিমি পৃথিবীর সবচেয়ে বড় প্রাণী। নীল তিমি সামুদ্রিক এবং স্তন্যপায়ী প্রাণী।
কর্তৃকারক
ব্যাকরণে, বাক্যস্থিত যে বিশেষ্য বা সর্বনাম পদ ক্রিয়া সম্পন্ন করে তাকে ক্রিয়ার কর্তা বা কর্তৃকারক বলা হয়। ক্রিয়ার সঙ্গে 'কে' বা 'কারা' যোগ করে প্রশ্ন করলে যে উত্তর পাওয়া যায়, তা কর্তৃকারককে নির্দেশ করে। একে "কর্তাকারক"ও বলা হয়
নীল তিমি
আকার
সর্বকালের বৃহৎ প্রাণী নীল তিমি। এটির ওজন প্রায় ১৫০ টন এবং এরা দৈর্ঘ্যে ৩০ মি.বা ১০০ ফুটের মতো লম্বা হয়ে থাকে। দীর্ঘতম নীল তিমিটি একটি স্ত্রী নীল তিমি যেটির দৈর্ঘ্যে ২৯.৫ মিটার ও ওজনে ১৮০ টন। একটি স্ত্রী তিমি ২ থেকে ৩ বছর গর্ভে বাচ্চা ধারণ করে। মানুষের সাথে তিমির বাচ্চা উৎপাদনের প্রক্রিয়া অনেকটা একইরকম। একটি নবজাতক নীল তিমির দৈর্ঘ্য প্রায় ২৩ ফুট ও ওজন হয় ৪৪০০ পাউন্ড। প্রথম আট মাস নীল তিমির বাচ্চা খুব দ্রুত বৃদ্ধি পায়। কারণ তখন তারা মা তিমির চর্বিযুক্ত দুধ পান করে।
কর্তৃকারক
উদাহরণ: খোকা বই পড়ে। (কে বই পড়ে? খোকা - কর্তৃকারক)। মেয়েরা ফুল তোলে। (কে ফুল তোলে? মেয়েরা - কর্তৃকারক)।
নীল তিমি
রঙ
সমুদ্রের নিচে এদেরকে দেখতে নীল লাগলেও সমুদ্রের উপরে উঠে আসলে এদের আসল রঙ দেখা যায়। নীল তিমি দেখতে নীল-ধূসর রঙের বা রুপালী রঙের। এবং এদের পেটের রঙ হলুদ।
খাদ্যাভাস
শরীর যতই বড় হোক না কেন নীল তিমির খাবার কিন্তু ছোট প্রাণীরাই। কাঁকড়া, গলদা চিংড়ি, ক্রেফিশ ও বিভিন্ন ক্রিল জাতীয় জীব এদের প্রধান খাবার। একটি পূর্ণবয়স্ক নীল তিমি দিনে গড়ে প্রায় ৮ টন ক্রিল খেতে পারে। ক্ষুধা লাগলে ৩ হাজার ৬০০ কেজি পর্যন্ত খাবার গ্রহন করে তারা।
কর্তৃকারক
প্রকারভেদ
কর্তৃকারকের বহুবিধ প্রকারভেদ বিদ্যমান।
ভদ্রেশ্বর বুঢ়াগোঁহাই
ভদ্রেশ্বর বুঢ়াগোঁহাই (c. ১৯৪৬ – ২৬ ফেব্রুয়ারি ২০২০) ভারতের আসামের একজন রাজনীতিবিদ ছিলেন যিনি অসম গণ পরিষদের রাজনীতির সাথে যুক্ত ছিলেন। তিনি রাজ্যসভা ও আসাম বিধানসভার সদস্য ছিলেন। এছাড়া, তিনি আসাম বিধানসভার উপাধ্যক্ষ হিসেবেও দায়িত্ব পালন করেছেন।
জীবনী
ভদ্রেশ্বর বুঢ়াগোঁহাই ইউনাইটেড লিবারেশন ফ্রন্ট অব আসামের একজন প্রতিষ্ঠাতা সদস্য ছিলেন। পরবর্তীতে, তিনি রাজনীতিতে যোগদান করেন।
ভদ্রেশ্বর বুঢ়াগোঁহাই ১৯৮৫ সালে সোনারি থেকে আসাম বিধানসভার বিধায়ক হিসেবে নির্বাচিত হন। তিনি ১৯৮৬ সালের ১ এপ্রিল থেকে ১৯৯০ সালের ১০ এপ্রিল পর্যন্ত আসাম বিধানসভার উপাধ্যক্ষ হিসেবে দায়িত্ব পালন করেন। পরবর্তীতে, ১৯৯০ সালে তিনি রাজ্যসভার সদস্য হিসেবে নির্বাচিত হন।
ভদ্রেশ্বর বুঢ়াগোঁহাই ২০২০ সালের ২৬ ফেব্রুয়ারি ৭৪ বছর বয়সে প্রয়াত হন।
অঞ্জনা থামকে
অঞ্জনা থামকে অ্যাংলিয়ান মেডেল হান্ট কোম্পানি দ্বারা সমর্থিত।
প্রাথমিক জীবন
নাসিকের একটি প্রত্যন্ত গ্রামে জন্ম নেওয়া অঞ্জনা দারিদ্র্যের কারণে প্রতিদিন সাত কিলোমিটার দৌড়ে স্কুলে যেতেন। এখান থেকেই তাঁর প্রশিক্ষণ শুরু হয়ে গিয়েছিল। মধ্য-দূরত্বের দৌড়ের প্রতি তাঁর আবেগ শুরু হয় যখন তিনি গ্রামের স্কুল অ্যাথলেটিক্স প্রতিযোগিতায় অংশ নিতে শুরু করেন। সেখান থেকে অঞ্জনা তাঁর শিক্ষকদের প্রভাবিত করতে শুরু করেছিলেন, তাঁরা পরে তাঁকে জেলা ইভেন্টে অংশ নিতে উৎসাহিত করেছেন। ২০১১ সালে অঞ্জনা স্পোর্টস অথরিটি অফ ইন্ডিয়া (সাই) স্বীকৃত কোচ বিজেন্দ্র সিং-এর নজরে পড়েন। কোচ বিজেন্দ্র সিংয়ের নিবেদিত তত্ত্বাবধানে, তিনি জুনিয়র ভারতীয় অ্যাথলেটিক্স সার্কিটে সাফল্যের পথ অতিক্রম করে আরও শক্তিধর হয়ে উঠেছেন।
পেশাগত উজ্জ্বলতম স্থান
১৫ বছর বয়সী মধ্য-দূরত্বের দৌড়বিদ অঞ্জনা ইতিমধ্যেই অনূর্ধ্ব-১৭ স্তরে ৪০০ মিটার, ৮০০ মিটার এবং ১৫০০ মিটার বিভাগে জাতীয় রেকর্ড গড়েছেন। ২০১২ সালে, অনূর্ধ্ব-১৬ স্তরের অধীনে জাতীয় জুনিয়র অ্যাথলেটিক্স চ্যাম্পিয়নশিপে অঞ্জনা 'সেরা অ্যাথলেট' নির্বাচিত হয়েছিলেন। অঞ্জনা পুনের বালেওয়াড়িতে (২০১২) ২৪তম অল ইন্ডিয়া ট্র্যাক অ্যান্ড ফিল্ড জুনিয়র্স টুর্নামেন্টেও তিনটি স্বর্ণপদক জিতেছেন। তিনি ন্যাশনাল স্কুল গেমসের অনূর্ধ্ব-১৭ বিভাগে ১৫০০ মিটার ও ৪০০ মিটার দৌড়ে সোনা জিতেছেন। ২০১১ সালে, অঞ্জনা ৫৬তম জাতীয় স্কুল গেমসের অনুর্ধ্ব-১৯ বিভাগে রেকর্ড করে সোনা জিতেছিলেন। ২০১৩ সালে, অঞ্জনা থামকে নানজিংয়ে অনুষ্ঠিত এশিয়ান যুব গেমসে ৮০০ মিটার দৌড়ের ইভেন্টে একটি স্বর্ণপদক সংগ্রহ করেন। এছাড়াও তিনি মালয়েশিয়ায় এশিয়ান স্কুল মিটে ৮০০ মিটার এবং ৪ x ৪০০ রিলে এই দুটি ইভেন্টে দুটি স্বর্ণপদক জিতেছিলেন।
মারিও রয়ম্যান্স
মারিও রয়ম্যান্স (১৯৫০ - ৫ জানুয়ারি ১৯৭৯) বেলজিয়ামের নাগরিক, "থিল ফন লিমবার্গ" (লিমবার্গ-এর রবিনহুড) বলে পরিচিত, বাংলাদেশের স্বাধীনতা যুদ্ধের একজন সুহৃদ। তিনি এদেশের নিপীড়িত জনতাকে সাহায্য করার জন্য ১৯৭১ সালের ২৪ সেপ্টেম্বর তারিখে ব্রাসেলসের মিউজিয়াম অব ফাইন আর্টস জাদুঘর থেকে একটি ছবি চুরি করে বিশ্ব গণমাধ্যমের নজরে আসেন।
ইতিহাস
ইংল্যান্ড, ফ্রান্স, জার্মানি ও ডেনমার্কের বিভিন্ন জাদুঘরে থাকা ১৬শ ও ১৭শ শতকে অঙ্কিত চিত্র নিয়ে ১৯৭১ সালের ২৩ সেপ্টেম্বর ব্রাসেলসের মিউজিয়াম অব ফাইন আর্টসে '"র‌্যঁবা এন্ড হিজ টাইম" (ইউরোপ অ্যান্ড ইটস টাইম) শিরোনামের একটি প্রদর্শনীর আয়োজন করা হয়। এখানে অন্যান্য ছবির সাথে প্রদর্শীত হচ্ছিল সপ্তদশ শতকের বিখ্যাত ডাচ শিল্পী ইয়োহান ভারমিয়ার-এর 'দ্য লাভ লেটার' ছবিটি, যার তৎকালীন সময়ে মূল্য ছিলো পাঁচ মিলিয়ন ডলার।
মারিও রয়ম্যান্স ২৩ সেপ্টেম্বর রাতে (২৪ সেপ্টেম্বর) ‌'দ্য লাভ লেটার' ছবিটি চুরি করেন এবং দাবী করেন ছবিটি ফেরৎ পেতে হলে ২০০ মিলিয়ন ফ্রাংক (চার মিলিয়ন ডলার) দিতে হবে; এবং একই সাথে শর্ত দেন যে, এই টাকাগুলো দিতে হবে কারিতাস-কে আর এই টাকা খরচ করতে হবে পূর্ব পাকিস্তানের শরণার্থীদের সহায়তা করার জন্য।
১১৬৫
১১৬৫ গ্রেগরীয় বর্ষপঞ্জির একটি সাধারণ বছর।
কার্লোস এদুয়ার্দো বেন্দিনি গিউস্তি
কার্লোস এদুয়ার্দো বেন্দিনি গিউস্তি (Carlos Eduardo Bendini Giusti; জন্ম: ২৭ এপ্রিল ১৯৯৩; এদুয়ার্দো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৪ সালে, এদুয়ার্দো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
কার্লোস এদুয়ার্দো বেন্দিনি গিউস্তি ১৯৯৩ সালের ২৭শে এপ্রিল তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
এদুয়ার্দো ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।
সঞ্জয় কুমার গুপ্ত
সঞ্জয় কুমার গুপ্ত বিহারের একজন ভারতীয় রাজনীতিবিদ এবং বিহার বিধানসভার সদস্য। গুপ্ত ২০২০ সালের বিহার বিধানসভা নির্বাচনে রাষ্ট্রীয় জনতা দলের টিকিটে বেলস্যান্ড আসন থেকে জিতেছিলেন।
অস্ট্রেলিয়ান ওপেন (টেনিস)
অন্যান্য গ্র্যান্ড স্ল্যাম টুর্নামেন্টের মতো অস্ট্রেলিয়ান ওপেনেও পুরুষ এবং মহিলা একক; পুরুষ, মহিলা ও মিশ্র দ্বৈত; জুনিয়র, হুইলচেয়ার ও লিজেন্ডদের প্রতিযোগিতা অনুষ্ঠিত হয়।
এটি গ্রীষ্মের মাঝামাঝি অনুষ্ঠিত হয়। তাপমাত্রা অসহনীয় অবস্থায় পৌঁছালে সর্বোচ্চ তাপমাত্রা নীতি গ্রহণ করা হয়।
অস্ট্রেলিয়ান ওপেনে সাধারণত প্রচুর দর্শকের সমাগম ঘটে। ২০১০ অস্ট্রেলিয়ান ওপেনে একদিনে ৭৭,০৪৩ দর্শকের উপস্থিতি এবং সর্বমোট ৬৫৩,৮৬০ দর্শকের উপস্থিতি ঘটে যা যে-কোন গ্র্যান্ড স্ল্যামের জন্য রেকর্ড।
২০ বছর ধরে থাকা রিবাউন্ড এইস সারফেস ২০০৮ সালে থেকে প্লেক্সিকুশন সারফেসে পরিবর্তন করা হয়। এই নতুন সারফেসের সুবিধা হল এটি বেশি স্থায়ী এবং বেশি তাপমাত্রার জন্য উপযোগী। এই পরিবর্তন মতবিরোধের সম্মুখীন হয় কারণ এটি ইউএস ওপেনে ব্যবহৃত ডেকোটার্ফ সারফেসের মতোই। পুরুষ এককে রজার ফেদেরার এবং মহিলা এককে সেরেনা উইলিয়ামস রিবাউন্ড এইস ও প্লেক্সিকুশন এ দুই সারফেসেই এই টুর্নামেন্ট জিতেছেন।
ইতিহাস
thumb|300px|রিবাউন্ড এইস সারফেসে মার্গারেট কোর্ট অ্যারিনা, ব্যাকগ্রাউন্ডে রড লেভার অ্যারিনা thumb|300px|রড লেভার অ্যারিনা, মেলবোর্ন পার্ক, মেলবোর্ন। খেলার প্রধান কোর্ট। অস্ট্রেলিয়ান ওপেন টেনিস অস্ট্রেলিয়া দ্বারা নিয়ন্ত্রিত, যা আগে লন টেনিস অ্যাসোসিয়েশন অব অস্ট্রেলিয়া নামে পরিচিত ছিল। এই টুর্নামেন্ট প্রথমে অস্ট্রেলেশিয়ান চ্যাম্পিয়নশিপ নামে পরিচিত ছিল। ১৯২৭ সালে এর নাম হয় অস্ট্রেলিয়ান চ্যাম্পিয়নশিপ এবং ১৯৬৯ সালে অস্ট্রেলিয়ান ওপেন। ১৯০৫ সাল থেকে অস্ট্রেলিয়ান ওপেন অস্ট্রেলিয়ার পাঁচটি ও নিউজিল্যান্ডের দুটি শহরে অনুষ্ঠিত হয়েছেঃ মেলবোর্ন (৫৪ বার), সিডনি (১৭ বার), অ্যাডিলেড (১৪ বার), ব্রিসবেন (৭ বার), পার্থ (৩ বার), ক্রাইস্টচার্চ (১৯০৬ সালে) এবং হাস্টিংস (১৯১২ সালে)। ভৌগোলিক দূরত্ব ও যাতায়াত সমস্যার কারণে প্রথমদিকের টুর্নামেন্টগুলোতে খেলোয়াড়ের অভাব ছিল। ১৯৬৯ সালে টুর্নামেন্টটি অস্ট্রেলিয়ান ওপেন নামে ব্রিসবেনে সকল খেলোয়াড়ের জন্য উন্মুক্ত হিসেবে আয়োজিত হয়। ১৯৭২ সালে যখন এটি প্রতি বছর একই শহরে আয়োজনের সিদ্ধান্ত নেয়া হয়, কুইয়ং লন টেনিস ক্লাবকেই নির্বাচিত করা হয় কারণ পৃষ্ঠপোষকরা মেলবোর্নকেই পছন্দ করতেন বেশি। ১৯৮৮ সালের টুর্নামেন্টে কুইয়ং লন টেনিস ক্লাব থেকে মেলবোর্ন পার্কে(পূর্বের ফ্লিন্ডার্স পার্ক) স্থানান্তর করা হয় এবং প্রথম রিবাউন্ড এইস সারফেসে খেলা হয়। এবছর ৯০ শতাংশ দর্শক বেড়ে যায়। টুর্নামেন্টটি সাধারণত ডিসেম্বর বা ডিসেম্বর-জানুয়ারি মাস মিলিয়ে অনুষ্ঠিত হত। ১৯৮৫ সালের ডিসেম্বরের পর ১৯৮৭ সালের জানুয়ারিতে অনুষ্ঠিত হবার কারণে ১৯৮৬ সালে এটি অনুষ্ঠিত হয়নি। ১৯৮৭ সালের পর থেকে নিয়মিত জানুয়ারি মাসে অনুষ্ঠিত হয়ে আসছে।
সাম্প্রতিক উপস্থিতি
thumb|right|400px|২০০৮ অষ্ট্রেলিয়ান ওপেনে মার্গারেট কোর্ট অ্যারিনার প্রশস্ত ভিউ।
রামগতি পৌরসভা
রামগতি পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা। মোট ৯ টি ওয়ার্ড নিয়ে ২০০০ সালে  রামগতি পৌরসভা গঠিত হয়।
অস্ট্রেলিয়ান ওপেন (টেনিস)
ট্রফি ও প্রাইজমানি
২০১০ সাল থেকে পুরুষ ও মহিলা এককের বিজয়ীকে সমপরিমাণ প্রাইজমানি দেয়া হচ্ছে।
রামগতি পৌরসভা
আয়তন
১১.৮১ বর্গ কিলোমিটার।
অস্ট্রেলিয়ান ওপেন (টেনিস)
ট্রফি ও প্রাইজমানি
২০১8 সালের পুরুষ ও মহিলা এককের প্রাইজমানি:
রামগতি পৌরসভা
অবস্থান ও সীমানা
উত্তরে কমলনগর উপজেলা, পূর্বে নোয়াখালী সদর উপজেলা, দক্ষিণে হাতিয়া উপজেলা এবং পশ্চিমে দৌলতখান ও তজুমদ্দিন ।
তাছাড়া, রামগতিতি উপজেলার মধ্যাংশে রামগতি পৌরসভার অবস্থান। এ পৌরসভার উত্তরে চর আলগী ইউনিয়ন, পূর্বে চর রমিজ ইউনিয়ন এবং দক্ষিণে ও পশ্চিমে আলেকজান্ডার ইউনিয়ন অবস্থিত।
অস্ট্রেলিয়ান ওপেন (টেনিস)
বর্তমান চ্যাম্পিয়ন
২০২৩ সালের অস্ট্রেলিয়ান ওপেনের চ্যাম্পিয়নরা হলেন:
রামগতি পৌরসভা
প্রতিষ্ঠাকাল
২০০০ সালে রামগতি পৌরসভা গঠিত হয়।
প্রশাসনিক এলাকা
রামগতি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রামগতি থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
যোগাযোগ ব্যবস্থা
রামগতি পৌরসভায় বেশ কয়েকটি সড়কপথে যোগাযোগ করা যায়। বাস, রিক্সা, মটর সাইকেল, সিএনজি চালিত অটোরিক্সা যোগাযোগের প্রধান বাহন।
জনসংখ্যা
মোট জনসংখ্যা: ৩৫,০০০ (এষ্টিমেটেট)।
পুরুষ: ১৮০০০
মহিলা: ১৭০০০
লোকসংখ্যার ঘনত্ব: ২৯৬৪ ( প্রতি বর্গ কিলোমিটারে)
চরবাগডাঙ্গা ইউনিয়ন
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
চ্যাপলিন সিনেমা
চ্যাপলিন সিনেমা ছিল ভারতের পশ্চিমবঙ্গ রাজ্যের রাজধানী কলকাতা শহরের সবচেয়ে পুরনো একক-পর্দা সিনেমা হল। এটির ঠিকানা ছিল ৫/১ চৌরঙ্গী প্লেস। ১৯০৭ সালে জামশেদজি ফ্রামজি ম্যাডান এই সিনেমা হলটি চালু করেন।
ইতিহাস
১৯০৭ সালে জামশেদজি ফ্রামজি ম্যাডান চ্যাপলিন সিনেমা প্রতিষ্ঠা করেন। সেই সময় এই হলটির নাম ছিল এলফিনস্টোন পিকচার প্যালেস। পরবর্তীকালে এর নাম পরিবর্তন করে রাখা হয়েছিল মিনার্ভা থিয়েটার। এই সিনেমা হলে উত্তম কুমারের বাবা প্রোজেক্টার চালাতেন। বেশ কয়েক দশক ধরে এই সিনেমা হলটির অবস্থা খারাপ থাকার পর কলকাতা পৌরসংস্থা এটি অধিগ্রহণ করে এবং ১৯৮০-এর দশকে এর নামকরণ করে চ্যাপলিন সিনেমা। বেশ কয়েক বছর বন্ধ থাকার পর ২০১৩ সালে পৌরসংস্থা এই হলটি ভেঙে দেয়।
দক্ষিণা
দক্ষিণা (दक्षिणा, ) হল সংস্কৃত শব্দ যা বৌদ্ধ, হিন্দু, শিখ ও জৈন সাহিত্যে পাওয়া যায় যেখানে এর অর্থ হতে পারে কোনো দান, ফি বা সম্মানী কোনো কারণ, মঠ, মন্দির, আধ্যাত্মিক গাইড বা কোনো আচার-অনুষ্ঠানের পরে প্রদত্ত। এটি প্রত্যাশিত হতে পারে, অথবা ঐতিহ্য বা দানের স্বেচ্ছাসেবী রূপ। শব্দটি বৈদিক সাহিত্যে এই প্রসঙ্গে পাওয়া যায়।
এর অর্থ হতে পারে শিক্ষা, প্রশিক্ষণ বা নির্দেশনার জন্য একজন গুরুকে সম্মানী।
ব্যুৎপত্তি ও বর্ণনা
মনিয়ার উইলিয়ামসের মতে, এই শব্দটি অনেক বৈদিক গ্রন্থে পাওয়া যায়, "পরিচালনাকারী পুরোহিতের জন্য পারিশ্রমিক বা উপহার (মূলত গরু নিয়ে গঠিত, কাত্যায়ন শ্রৌতসূত্র ১৫, লত্যায়ন শ্রৌতসূত্র ৮.১.২)" এর প্রেক্ষাপটে, "দান পুরোহিত", "পুরস্কার", "গুরুর প্রতি নিবেদন", "উপহার, দান"।
শব্দটি "দক্ষিণ", মূল দিক নির্দেশ করে। দক্ষিণা অন্যান্য বিভিন্ন অভিব্যক্তিতেও পাওয়া যায় যেমন 'দক্ষিণাচার', তন্ত্রের ডানদিকের পথ।  নিরপেক্ষ বিশেষ্য দক্ষিণাম মানে 'দাক্ষিণাত্য', ভাষা বিকশিত হওয়ার সাথে সাথে দক্ষিণামের রূপান্তর।
গুরুদক্ষিণা
গুরুদক্ষিণা অধ্যয়নের সময় বা আনুষ্ঠানিক শিক্ষা সমাপ্তির পরে শিক্ষক বা গুরুকে শোধ করার ঐতিহ্যকে বোঝায়, বা আধ্যাত্মিক পথপ্রদর্শক কাছে স্বীকৃতি।  ঐতিহ্য হল স্বীকৃতি, শ্রদ্ধা ও ধন্যবাদের মধ্যে একটি। এটি ছাত্র এবং শিক্ষকের মধ্যে পারস্পরিক সম্পর্ক ও বিনিময়ের রূপ। পরিশোধটি একচেটিয়াভাবে আর্থিক নয় এবং এটি বিশেষ কাজ হতে পারে যা শিক্ষক ছাত্রকে সম্পন্ন করতে বলেন।
ভারতীয় মহাকাব্যে দক্ষিণা
ভারতীয় মহাকাব্য মহাভারতে একটি প্রতীকী গল্প আছে যেটিতে একলব্য নামের একটি চরিত্রের নামানুসারে সঠিক ও অনুচিত গুরুদক্ষিণা নিয়ে আলোচনা করা হয়েছে। এই গল্পটি একজন আদিবাসী ছেলের ধনুর্বিদ্যা শিখতে ও আয়ত্ত করার আবেগকে নির্দেশ করে।
গল্পটি, মহাভারতের অনেক গল্পের মতো, শিক্ষা, শেখার ব্যক্তিগত চাওয়া, এবং সঠিক ও অনুচিত  দক্ষিণা কী, মহাকাব্য মহাভারতে, গুরুদক্ষিণা ঘটনা হিসাবে ডান হাতের বুড়ো আঙুলের পরে, দ্রোণ ভুতুড়ে ও আশ্চর্য হয় যে একলব্যের বুড়ো আঙুল দাবি করা ঠিক ছিল কিনা, একলব্য তার ডান হাতের চারটি আঙুল, সেইসাথে বাম হাত দিয়ে ধনুর্বিদ্যায় পুনরায় প্রভুত্ব করতে যান, যার ফলে একজন শক্তিশালী যোদ্ধা হয়ে ওঠেন, রাজা হিসেবে গৃহীত হন, এবং তার সন্তানদের বলেন যে শিক্ষা সবার জন্য এবং শিক্ষার দরজা কেউ কোনো মানুষের জন্য বন্ধ করতে পারে না।
মধেশ প্রদেশ
মধেশ প্রদেশ (নেপালি/মৈথিলী: प्रदेश नं० २) নেপালের নতুন সংবিধান অনুসারে গঠিত দক্ষিণ-পূর্ব অঞ্চলের একটি প্রদেশ। এটি জনসংখ্যার দিক থেকে নেপালের দ্বিতীয় জনবহুল কিন্তু আয়তনের দিক থেকে সবচেয়ে ছোট প্রদেশ। এর পূর্বে কোশি প্রদেশ, উত্তরে বাগমতী প্রদেশ এবং দক্ষিণে ভারত। এর আয়তন প্রায় এবং ২০১১ নেপাল জনগণনা অনুসারে জনসংখ্যা প্রায় ৫৪,০৪,১৪৫ জন। এটি নেপালের সবচেয়ে ঘনবসতিপূর্ণ প্রদেশ।
পূর্বে কোশী নদী এবং কোশী তাপ্পু বন্যপ্রাণী অভয়াশ্রম প্রদেশ নং ১ ও ২ এর মধ্যে সীমান্ত নির্ধারণ করে। পশ্চিমে চিতবন জাতীয় উদ্যান এবং পারসা জাতীয় উদ্যানের (পূর্বোক্ত বন্যপ্রাণী অভয়াশ্রম) মধ্যবর্তী সীমানা প্রদেশ নং ২ ও ৩ এর সীমানা নির্ধারণ করে।
পূর্বে সপ্তরী জেলা থেকে পশ্চিমে পারসা জেলা পর্যন্ত আটটি জেলা এই প্রদেশের অন্তর্ভুক্ত। প্রদেশের অধিকাংশ মানুষ মৈথিলী, ভোজপুরী, বাজ্জিকা ও নেপালি ভাষায় কথা বলে।
প্রদেশের রাজধানী জনকপুর (উপমহানগর, জনকপুরধাম নামেও পরিচিত) একটি ধর্মীয় ও সাংস্কৃতিক পর্যটনকেন্দ্র। ধারণা করা হয়, প্রাচীনকালে মিথিলা অঞ্চলে রাজত্ব করা বিদেহ সাম্রাজ্যের রাজধানী ছিল জনকপুর।
নেপালের প্রথম পরিকল্পিত নগরপালিকা রাজবিরাজ তরাইয়ের অন্যতম প্রাচীন নগরপালিকা। ১৭শ শতকে প্রতিষ্ঠিত রাজদেবী মন্দিরের নামানুসারে এই শহরের নামকরণ করা হয়েছে বলে ধারণা করা হয়। প্রদেশের একমাত্র নগরপালিকা বীরগঞ্জ একটি অর্থনৈতিক গুরুত্বপূর্ণ বাণিজ্যিক কেন্দ্র।
ভৌগোলিক অবস্থান
এই অঞ্চলের চারদিকে অবস্থিত:
কেন্দ্রীয় পরিসংখ্যান ব্যুরোর (সিবিএস) তথ্যানুসারে প্রদেশের আয়তন প্রায় এবং জনসংখ্যা প্রায় ৫৪,০৪,১৪৫ জন। এটি নেপালের দ্বিতীয় জনবহুল প্রদেশ।
তরাইয়ের সমভূমিতে প্রদেশটির অবস্থিত। মধ্য তরাই উপত্যকা ও শিবালিক পর্বতশ্রেণি প্রদেশটির উত্তরে প্রাকৃতিক সীমানা তৈরি করে। প্রদেশের দক্ষিণে ভারতের সাথে আন্তর্জাতিক সীমানা রয়েছে। প্রদেশের পূর্বে কোশী নদী প্রদেশ নং ১-এর সাথে প্রাকৃতিক সীমানা তৈরি করে। প্রদেশ নং ২-এ আড়াআড়ি সজ্জিত আটটি জেলা রয়েছে। কোশী, বাগমতী, কমলা, লখনদেই এবং বিষ্ণুমতি প্রদেশের প্রধান নদী।
সরকার ও প্রশাসন
গভর্নর হলেন প্রদেশের প্রধান এবং মুখ্যমন্ত্রী প্রদেশ সরকারের প্রধান হিসেবে দায়িত্ব পালন করেন। জনকপুর উচ্চ আদালতের প্রধান বিচারক প্রদেশের বিচার বিভাগের প্রধান। প্রদেশের বর্তমান গভর্নর, মুখ্যমন্ত্রী ও প্রধান বিচারক হলেন তিলক পরিয়ার, মুহাম্মদ লালবাবু রাউত ও উদয় প্রকাশ চাপাগইন। প্রদেশ সভার আসনসংখ্যা ১০৭ এবং নেপালের প্রতিনিধি সভায় প্রদেশ নং ২ থেকে নির্বাচিত সদস্য সংখ্যা ৩২।
প্রদেশ নং ২-এর প্রদেশ সভা অন্যান্য প্রদেশের মতো এককক্ষবিশিষ্ট। প্রতিটি প্রদেশ সভার মেয়াদ পাঁচ বছর। জনকপুরের জেলা শিক্ষা কার্যালয়ে প্রদেশ সভার অস্থায়ী কার্যালয় অবস্থিত।
প্রশাসনিক উপবিভাগ
প্রদেশ নং ২ আটটি জেলায় বিভক্ত, যা নিচের তালিকায় দেওয়া আছে। প্রতিটি জেলাই জেলা সমন্বয় কমিটির প্রধান ও জেলা প্রশাসক দ্বারা পরিচালিত হয়। প্রতিটি জেলা আবার নগরপালিকা ও গ্রামপালিকায় বিভক্ত। প্রদেশ নং ২-এ একটি মহানগরপালিকা, তিনটি উপমহানগরপালিকা, ৭৩টি নগরপালিকা এবং ৫৯টি গ্রামপালিকা রয়েছে।
পরিবহন
প্রদেশ নং ২-এর ভূখণ্ড প্রতিবন্ধকতা মুক্ত হলেও যথাযথ বিনিয়োগের অভাব ও গাফিলতির কারণে প্রদেশের পরিবহন ব্যবস্থা তেমন উন্নত নয়।
সড়ক পরিবহন
প্রদেশের প্রধান সংযোগকারী সড়ক হলো মহেন্দ্র মহাসড়ক (পূর্ব পশ্চিম মহাসড়ক), যা প্রদেশের মধ্য দিয়ে চলে গেছে। কিন্তু প্রদেশের প্রধান শহরগুলো এই মহাসড়ক থেকে বিচ্ছিন্ন রয়ে গেছে। জনকপুর, রাজবিরাজ, বীরগঞ্জ এবং গৌড় মহেন্দ্র মহাসড়ক থেকে যথাক্রমে ২৫, ১০, ২৪ এবং ৪২ কিমি দক্ষিণে অবস্থিত। অন্যদিকে ত্রিভুবন মহাসড়ক মহেন্দ্র মহাসড়কের মতো প্রদেশের ভেতর দয়ে তেমনভাবে যায় না। তবে এই মহাসড়কটি প্রদেশকে রাজধানী কাঠমান্ডু ও ভারতের সাথে যুক্ত করে বিধায় গুরুত্বপূর্ণ। ত্রিভুবন মহাসড়কের শুরু হয় বীরগঞ্জ থেকে, যা প্রদেশ ও সমগ্র নেপালের জন্য একটি গুরুত্বপূর্ণ আন্তর্জাতিক প্রবেশপথ, এবং এই কারণে বীরগঞ্জ "নেপালের প্রবেশদ্বার" হিসেবে খ্যাত। বীরগঞ্জ থেকে সবচেয়ে বেশি রাজস্ব আয় হয়। বীরেন্দ্র মহাসড়ক ৪২ কিমি দীর্ঘ, যা মহেন্দ্র মহাসড়কের সাথে রৌতহাট জেলার গৌড় থেকে চন্দ্রনিগহপুরকে সংযুক্ত করে।
রেলপথ
প্রদেশ নং ২-এ নেপাল রেলওয়ের বেশকিছু প্রকল্প চলমান রয়েছে। নেপাল সরকার ১,০২৪ কিমি দীর্ঘ পূর্ব-পশ্চিম মেট্রোরেলের জন্য জনকপুরকে প্রধান স্টেশন করার প্রস্তাব পেশ করেছে। এটি পরবর্তীতে বাণিজ্য ও পর্যটন বিস্তারের জন্য ভারতীয় রেল ও চীন রেলওয়ের সাথে ভারত ও চীন পর্যন্ত সম্প্রসারণের চেষ্টা চলছে।
বিমানপথ
প্রদেশ নং ২-এ তিনটি বিমানবন্দর রয়েছে:
উইকিট্রাভেল
উইকিট্রাভেল একটি ওয়েব ভিত্তিক প্রকল্প, যার উদ্দেশ্য “বিনামূল্যে আধুনিক, পূর্ণাঙ্গ এবং নির্ভরযোগ্য বিশ্বব্যাপী ভ্রমণ সহায়িকা সৃষ্টি করা।” ২০০৩ সালের জুলাই এ ইভান প্রোড্রোমো এবং মিশেল অ্যান জেনকিন্স এই প্রকল্পটির উদ্যোগ গ্রহণ করেন। এটি উইকি মডেলের উনুরূপে এবং এতা ক্রিয়েটিভ কমন্স লাইসেন্স-এর আওতায় তৈরি করা হয়েছে। ২০০৬ সালে ক্যালিফোর্নিয়া ভিত্তিক ইন্টারনেট ব্র্যান্ড কোম্পানি উইকিট্রাভেলের ট্রেদমার্ক ও সার্ভার কিনে নেয় এবং এই ওয়েবসাইটে তাদের বিজ্ঞাপন দেয়া শুরু করে। ওয়েবসাইটটি ২০০৭ সালে সেরা ভ্রমণ বিষয়ক ওয়েবসাইট হিসেবে ওয়েবি এ্যাওয়ার্ড লাভ করে। ঐ বছরে উইকিট্রাভেলের প্রতিষ্ঠাতাগণ উইকিট্রাভেল প্রেস চালু করেন, এটি ওয়েবসাইটটির বিষয়বস্তু মুদ্রিত আকারে প্রকাশ করে। প্রথম মুদ্রিত সহায়িকা প্রকাশিত হয় ২০০৮ সালের ১ ফেব্রুয়ারি।
১১৬৬
১১৬৬ গ্রেগরীয় বর্ষপঞ্জির একটি সাধারণ বছর।
নূরুল ইসলাম মিলন
নূরুল ইসলাম মিলন (জন্ম: ২০ জুলাই ১৯৪৯) হলেন বাংলাদেশের একজন প্রখ্যাত রাজনীতিবিদ ও ২৫৬ নং (কুমিল্লা-৮) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোল দিবস
মোল দিবস রসায়নবিদরা ২৩শে অক্টোবর, সন্ধ্যা ৬:০২ থেকে সকাল ৬:০২ পর্যন্ত উদ্‌যাপন করে থাকেন, আমেরিকার রীতি অনুযায়ী ৬:০২ ১০/২৩ হিসেবে তারিখটি লেখা হয়। আভোগাদ্রোর সংখ্যা থেকে দিন এবং সময় নির্দিষ্ট করা হয়েছে, যা ৬:০২×১০২৩ এর কাছাকাছি। এক মোল পদার্থের কণার (পরমাণু বা অণু) সংখ্যা সংজ্ঞা অনুযায়ী, এটি সাত ভিত্তিক এসআই এককের একটি।
নূরুল ইসলাম মিলন
প্রাথমিক জীবন
নূরুল ইসলাম মিলন ১৯৪৯ সালের ২০ জুলাই তৎকালীন পূর্ব পাকিস্তানের কুমিল্লায় জন্মগ্রহণ করেন।
মোল দিবস
১৯৮০ সালের শুরুতে "দ্য সায়েন্স টিচার" নামক প্রবন্ধ থেকে মোল দিবস কথাটি আসে। এই নিবন্ধটি দ্বারা অনুপ্রাণিত হয়ে, মরিস ওলার ১৫ই মে, ১৯৯১ সালে, "জাতীয় মোল দিবস সংস্থা" প্রতিষ্ঠা করেন। যুক্তরাষ্ট্র, দক্ষিণ আফ্রিকা, অস্ট্রেলিয়া এবং কানাডার বিভিন্ন বিদ্যালয় শিক্ষার্থীদের রসায়নের প্রতি আগ্রহী করতে মোল দিবস পালন করা হয়।
কুমিল্লা সদর দক্ষিণ উপজেলা
সদর দক্ষিণ উপজেলা বাংলাদেশের কুমিল্লা জেলার একটি প্রশাসনিক এলাকা।
মোল দিবস
বিকল্প উদ্‌যাপন
কিছু স্কুল ২৩শে অক্টোবরের তারিখ থেকে মোল সপ্তাহ উদ্‌যাপন করে।
কুমিল্লা সদর দক্ষিণ উপজেলা
অবস্থান ও আয়তন
কুমিল্লা জেলার পূর্ব-মধ্যাংশে কুমিল্লা সদর দক্ষিণ উপজেলার অবস্থান। এ উপজেলার উত্তরে কুমিল্লা আদর্শ সদর উপজেলা, দক্ষিণে লাকসাম উপজেলা, চৌদ্দগ্রাম উপজেলা ও নাঙ্গলকোট উপজেলা, পূর্বে ভারতের ত্রিপুরা, পশ্চিমে বরুড়া উপজেলা। কুমিল্লা সদর দক্ষিণ উপজেলার মূল প্রশাসনিক ভবনটি পদুয়ার বাজার বিশ্বরোড থেকে ২ কিলোমিটার পূর্বে ঢাকা-চট্টগ্রাম মহাসড়কের দক্ষিণ পাশে শ্রীমন্তপুর গ্রামে অবস্থিত।
প্রশাসনিক এলাকা
কুমিল্লা সদর দক্ষিণ উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কুমিল্লা সদর দক্ষিণ থানার আওতাধীন।
শিক্ষা
এই উপজেলাতেই কুমিল্লা বিশ্ববিদ্যালয় অবস্থিত।
বাংলাদেশ সহায়ক শিল্পী-সাহিত্যিক-বুদ্ধিজীবী সমিতি
বাংলাদেশ সহায়ক শিল্পী-সাহিত্যিক-বুদ্ধিজীবী সমিতি ১৯৭১ সালে ভারতের কলকাতায় বসবাসরত শিল্পী, সাহিত্যিক ও বুদ্ধিজীবীদের একটি সংগঠন, যারা বিভিন্নভাবে বাংলাদেশের মুক্তিযুদ্ধে সহায়তা দান করেছেন। ভারতে, বিশেষতঃ কলকাতায় বসবাসকারী শিল্প ও সাহিত্যের বিভিন্ন ক্ষেত্রে প্রভাবশালী বাঙালি বংশদ্ভূত ব্যক্তিবর্গের দীর্ঘ আলোচনা ও পূর্ববঙ্গের ততকালীন যুদ্ধাবস্থায় আর্থিক ও মানসিক সাহায্য ও সহযোগীতা দেয়ার জন্যই মূলতঃ এই সমিতির গোড়পত্তন।
সংগঠন
১৯৭১ সালে বাংলাদেশের স্বাধীনতার যুদ্ধ শুরু হলে বিপুল সংখ্যক বাঙালি সীমান্ত পেরিয়ে ভারতে আশ্রয় নেন এবং ভারতীয়দের সহায়তার ওপর নির্ভরশীল হয়ে পড়েন। প্রায় এক কোটি শরণার্থীর সহায়তার জন্য তখন রাষ্ট্রীয় সহায়তার পাশাপাশি বিভিন্ন পেশাজীবিরা নিজেদের সাধ্যমত এগিয়ে আসেন; ভারত সরকারের পাশাপাশি ভারতের শিল্পী-সাহিত্যিক ও বুদ্ধিজীবীগণ বেসরকারি পর্যায়েও ব্যাপক ভূমিকা রাখে।
মূলত ভারতীয় বাঙালি কথাসাহিত্যিক ও সাংবাদিক দীপেন্দ্রনাথ বন্দ্যোপাধ্যায়-এর নেতৃত্বে গড়ে ওঠা এই সমিতির সভাপতি ছিলেন তারাশঙ্কর বন্দ্যোপাধ্যায়। এই সহায়ক সমিতিটিতে বিভিন্নভাবে আরও যুক্ত ছিলেন মণিন্দ্র রায়, নররেন্দ্রনাথ চক্রবর্তী, ডাঃ মণীন্দ্রলাল বিশ্বাস, অজিত দত্ত, অন্নদা শংকর রায়, অমলাশংকর, উদয়শংকর, জ্ঞানপ্রকাশ ঘোষ, গোপাল হালদার, জ্যোতি দাশগুপ্ত, দক্ষিণারঞ্জন বসু, ডাঃ নীহার কুমার মুন্সী, প্রেমেন্দ্র মিত্র, বিষ্ণু দে, বিবেকানন্দ মুখোপাধ্যায়, মনোজ বসু, মন্মথ রায়, শস্তু মিত্র, সন্তোষ কুমার ঘোষ, সরযুবালা দেবী, সুচিত্রা মিত্র, সুভাষ মুখোপাধ্যায়, সুশোভন সরকার এবং হীরেন্দ্রনাথ মুখোপাধ্যায়।
কর্মকাণ্ড
এই সমিতির সদস্যরা বাংলাদেশ থেকে মুক্তিযুদ্ধকালে শরনার্থী হয়ে যাওয়া শিল্পী, সাহিত্যিক ও বুদ্ধিজীবীদের নাম-ঠিকানা লিপিবদ্ধ করে রাখতেন এবং তাদেরকে সংগঠিত করতে সহায়তা করতেন।
রিচার্ড রাইট (সঙ্গীতজ্ঞ)
রিচার্ড উইলিয়াম রাইট (Richard William Wright) (জুলাই ২৮, ১৯৪৩ – সেপ্টেম্বর ১৫, ২০০৮) ছিলেন একজন ইংরেজ সঙ্গীতজ্ঞ, সুরকার, গায়ক ও গীতিকার। তিনি প্রোগ্রেসিভ রক ব্যান্ড পিংক ফ্লয়েডের একজন প্রতিষ্ঠাতা সদস্য, কিবোর্ডবাদক এবং গায়ক হিসেবে শুধুমাত্র একটি ব্যতীত সমস্ত অ্যালবামে সঞ্চালন করেছেন, যার মধ্যে, দ্য পাইপার অ্যাট দ্য গেটস্ অব ডউন (১৯৬৭), দ্য ডার্ক সাইড অব দ্য মুন (১৯৭৩), উইস ইউ ওয়্যার হেয়ার (১৯৭৫), দ্য ডিভিশন বেল (১৯৯৪) অর্ন্তভূক্ত; এবং তাদের সমস্স সফরে তিনি বাজিয়েছিলেন।
তথ্যসূত্র
টীকা
২০২১ আইসিসি পুরুষ টি২০ বিশ্বকাপ
২০২১ আইসিসি পুরুষ টি২০ বিশ্বকাপ ছিল আইসিসি পুরুষ টি২০ বিশ্বকাপের সপ্তম আসর, যে টুর্নামেন্টের ম্যাচগুলো ওমান ও সংযুক্ত আরব আমিরাতে অনুষ্ঠিত হয়।  ওয়েস্ট ইন্ডিজ ছিল টুর্নামেন্টের পূর্ববর্তী আসরের চ্যাম্পিয়ন দল।
রিচার্ড রাইট (সঙ্গীতজ্ঞ)
তথ্যসূত্র
উদ্ধৃতিসমূহ
উৎস
মফিজুর রহমান
মফিজুর রহমান (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মফিজুর রহমানের জন্ম ফেনী জেলার  দাগনভূঁইয়া উপজেলার সিন্দুরপুর ইউনিয়নের নোয়াদ্দা গ্রামে। তার বাবার নাম নেয়ামতউল্লা ফরাজী এবং মায়ের নাম রাহাতুনের নেছা। তার স্ত্রীর নাম ফজিলতের নেছা। তাঁদের দুই ছেলে ও দুই মেয়ে।
কর্মজীবন
ইপিআরে চাকরি করতেন মফিজুর রহমান। ১৯৭১ সালে কর্মরত ছিলেন ঢাকার পিলখানা সদর দপ্তরে। ২৫ মার্চ রাতে পাকিস্তান সেনাবাহিনীর বালুচ রেজিমেন্ট তাঁদের আক্রমণ করে। তারা সেই আক্রমণ প্রতিরোধের চেষ্টা করেও ব্যর্থ হন। কিছুক্ষণের মধ্যেই ভেঙে পড়ে তাঁদের প্রতিরোধ। বেশির ভাগ ইপিআর সদস্য পাকিস্তান সেনাবাহিনীর হাতে নিহত হন। তিনিসহ অল্প কিছুসংখ্যক পিলখানা থেকে পালিয়ে যেতে সমর্থ হন। পরে তারা সমবেত হন বুড়িগঙ্গা নদীর ওপারে। সেখান থেকে তারা নরসিংদীর পাঁচদোনায় যান। প্রতিরোধযুদ্ধ শেষে তিনি যুদ্ধ করেন ৩ নম্বর সেক্টরে।
মুক্তিযুদ্ধে ভূমিকা
১৯৭১ সালের ১৩-১৪ এপ্রিল ভৈরব-নরসিংদীর মাঝে রামনগর রেলসেতুতে সকালে মফিজুর রহমান দেখতে পেলেন দূরে একদল পাকিস্তানি সেনা। তিনি তার দলের মুক্তিযোদ্ধাদের নিয়ে দ্রুত প্রতিরক্ষা অবস্থান নিলেন। এর মধ্যেই পাকিস্তানি সেনারা চলে এল তাঁদের প্রতিরক্ষা অবস্থানের কাছে। সঙ্গে সঙ্গে গর্জে উঠল তাঁদের সবার অস্ত্র। পাকিস্তানি সেনারাও পাল্টা আক্রমণ করল। যুদ্ধ চলতে থাকল। মফিজুর রহমান তার সহযোদ্ধাদের নিয়ে বিপুল বিক্রমে যুদ্ধ করলেন। সারা রাত গোলাগুলি চলল। পরদিন সকাল থেকে শুরু হলো তাঁদের ওপর বিমান হামলা। চারদিকে বাড়িঘর-গাছপালা দাউ দাউ আগুনে জ্বলতে থাকল। একটু পর হেলিকপ্টার থেকে নামল পাকিস্তান সেনাবাহিনীর কমান্ডো দল। মুক্তিযোদ্ধারা প্রায় অবরুদ্ধ। এদিকে যুদ্ধ চালিয়ে যাওয়ার মতো গোলাবারুদ তাঁদের হাতে নেই। ক্ষুধায়ও তারা বেশ কাতর। গত তিন-চার দিন সামান্য খাবার খেয়েছেন। জীবনমৃত্যুর সন্ধিক্ষণেও তারা বিচলিত হলেন না। এর আগে ২৬ মার্চ ঢাকার পিলখানা ইপিআর সদর দপ্তর থেকে পালিয়ে যাওয়া একদল সৈনিক সমবেত হয়েছিলেন নরসিংদীর পাঁচদোনায়। সেখানে তারা যোগ দেন ময়মনসিংহ থেকে আসা মতিউর রহমানের (বীর প্রতীক) নেতৃত্বাধীন প্রতিরোধযোদ্ধাদের সঙ্গে। ঢাকা-নরসিংদী সড়কের করইতনী, বাবুরহাট, পাঁচদোনাসহ আরও কয়েক স্থানে যুদ্ধের পর তারা প্রতিরক্ষা অবস্থান নেন। ভৈরব-নরসিংদীর মাঝের রামনগর এলাকায়। ১৩ এপ্রিল পাকিস্তান সেনাবাহিনী সেখানে তাঁদের আক্রমণ করে। মুক্তিযোদ্ধারা বিশেষত ইপিআর সৈনিকরা সুলতান আহমেদ (বীর বিক্রম), আবদুল মালেক ও মফিজুর রহমানের নেতৃত্বে সাহসিকতার সঙ্গে পাকিস্তান সেনাবাহিনীর আক্রমণ প্রতিহত করেন। সারা দিন ও রাত সেখানে যুদ্ধ চলে। যুদ্ধ চলা অবস্থায় পাকিস্তান সেনাবাহিনী কয়েকবার ঝটিকা আক্রমণ চালিয়ে সামনে এগোতে চেষ্টা করে। প্রতিবারই মুক্তিযোদ্ধারা তা প্রতিহত করেন। পরদিন সকাল থেকে পাকিস্তান বিমানবাহিনীর বিমান মুক্তিযোদ্ধাদের অবস্থানের ওপর গুলিবর্ষণ করতে থাকে। পাকিস্তান সেনাবাহিনী একপর্যায়ে পাঁচ-ছয়টি হেলিকপ্টার দিযে মুক্তিযোদ্ধাদের অবস্থানের চারপাশে কমান্ডো নামায়। এতে মুক্তিযোদ্ধারা চারদিক থেকে প্রায় অবরুদ্ধ হয়ে পড়েন। তখন মুক্তিযোদ্ধাদের গুলি প্রায় নিঃশেষিত। ফলে তারা জীবনমৃত্যুর সন্ধিক্ষণে পড়ে যান। শেষ পর্যন্ত তারা অনেক কষ্টে পশ্চাদপসারণ করে কিশোরগঞ্জের কুলিয়ারচরে সমবেত হন।
১১৬৭
১১৬৭ গ্রেগরীয় বর্ষপঞ্জির একটি সাধারণ বছর।
২০২১ আইসিসি পুরুষ টি২০ বিশ্বকাপ
২০২০ সালের ১৮ অক্টোবর থেকে ১৫ নভেম্বর সময়ে অস্ট্রেলিয়ায় ২০২০ পুরুষ টি২০ বিশ্বকাপ টুর্নামেন্ট আয়োজনের কথা ছিল, কিন্তু ২০২০ সালের জুলাই মাসে আন্তর্জাতিক ক্রিকেট কাউন্সিল (আইসিসি) কোভিড-১৯ মহামারির কারণে টুর্নামেন্টটি স্থগিত হয়েছে বলে নিশ্চিত করে।   ২০২০ সালের আগস্ট মাসে আইসিসি নিশ্চিত করে যে ২০২১ সালের টুর্নামেন্টটি আয়োজন করবে ভারত, এবং সে সাথে অস্ট্রেলিয়াকে ২০২২ সালের টুর্নামেন্টটি আয়োজনের দায়িত্ব দেয়া হয়। কিন্তু এর পরে ২০২১ সালের জুন মাসে আইসিসি নিশ্চিত করে যে ভারতে কোভিড-১৯ পরিস্থিতির অবনতির আশঙ্কা থাকায় টুর্নামেন্টটি ভারত থেকে সংযুক্ত আরব আমিরাতে সরিয়ে নেয়া হয়েছে। টুর্নামেন্টটি শুরু হয় ২০২১ সালের ১৭ অক্টোবর এবং টুর্নামেন্টের ফাইনাল ম্যাচ অনুষ্ঠিত হয় ১৪ নভেম্বর। টুর্নামেন্টের প্রথম পর্ব একযোগে আয়োজন করে সংযুক্ত আরব আমিরাত ও ওমান।
কাভি কাভি
কাভি কাভি (कभी कभी, কখনো কখনো) হচ্ছে ১৯৭৬ সালে মুক্তিপ্রাপ্ত একটি হিন্দি চলচ্চিত্র যেটি যশ চোপড়া পরিচালনা এবং প্রযোজনা করেছিলেন, এবং কাহিনী লিখেছিলেন তার স্ত্রী প্যামেলা চোপড়া। চলচ্চিত্রটিতে অভিনয় করেছিলেন অমিতাভ বচ্চন, রাখী, শশী কাপুর, ওয়াহিদা রহমান, ঋষি কাপুর, নীতু সিং এবং সিমি গাড়েওয়াল। শশী কাপুর এবং অমিতাভ বচ্চনকে নিয়ে যশ চোপড়া এর আগে দিওয়ার (১৯৭৫) চলচ্চিত্র পরিচালনা করেছিলেন। এই কাভি কাভি ছিলো অমিতাভ এবং শশীর একসঙ্গে দ্বিতীয় কাজ।
২০২১ আইসিসি পুরুষ টি২০ বিশ্বকাপ
টুর্নামেন্টের ফাইনালে নিউজিল্যান্ডকে ৮ উইকেটে পরাজিত করে প্রথমবারের মত টুর্নামেন্টে চ্যাম্পিয়ন হয় অস্ট্রেলিয়া। টুর্নামেন্টের সেরা খেলোয়াড় নির্বাচিত হন অস্ট্রেলিয়ার ডেভিড ওয়ার্নার।
কাভি কাভি
কাভি কাভি এর গানগুলো দারুণ জনপ্রিয়তা পেয়েছিলো, সঙ্গীত পরিচালক খৈয়াম শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার পেয়েছিলেন এবং শ্রেষ্ঠ গীতিকার বিভাগে ফিল্মফেয়ার পুরস্কার পেয়েছিলেন সাহির লুধিয়ানভি, কাভি কাভি মেরে দিল মে খায়াল আতা হে গানটির জন্য, এই একই গানটির জন্য মুকেশ শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার পেয়েছিলেন।
২০২১ আইসিসি পুরুষ টি২০ বিশ্বকাপ
প্রেক্ষাপট
২০২০ সালের এপ্রিল মাসে আইসিসি নিশ্চিত করে যে কোভিড-১৯ সংক্রান্ত ঝুঁকি থাকার পরও টুর্নামেন্টটি সময়মত আয়োজনের পরিকল্পনা রয়েছে। কিন্তু তার পরের মাসে আইসিসির এক ঊর্ধ্বতন কর্মকর্তা জানান যে ২০২০ সালে টুর্নামেন্টটি আয়োজন করা একটি বড় ঝুঁকির ব্যাপার। আইসিসি এটাও জানায় যে টুর্নামেন্টটি স্থগিতকরণের খবরসমূহ সত্য নয়, এবং স্থগিতকরণের বিকল্প খোঁজা হচ্ছে। প্রাথমিকভাবে ২০২০ সালের ১০ জুন আইসিসির বৈঠক পর্যন্ত টুর্নামেন্টটি নিয়ে সিদ্ধান্তের ব্যাপারটি মুলতবি রাখা হয় এবং ২০২০ সালের জুলাই মাসে পরবর্তী ঘোষণা দেয়া হবে বলে জানানো হয়। ২০২০ সালের জুন মাসে ক্রিকেট অস্ট্রেলিয়ার চেয়ারম্যান আর্ল এডিংস জানান যে টুর্নামেন্টটি পরিকল্পনা অনুযায়ী অস্ট্রেলিয়ায় আয়োজিত হওয়ার সম্ভাবনা খুবই ক্ষীণ। এডিংস এটাও বলেন যে অস্ট্রেলিয়া ২০২১ সালের অক্টোবর মাসে টুর্নামেন্টটি আয়োজন করতে পারে, এবং তার এক বছর পরে ২০২২ সালে ভারত পরবর্তী আসরের আয়োজক হতে পারে। আইসিসি ২০২১ সালের ফেব্রুয়ারি মাসে নিউজিল্যান্ডে আয়োজিত হতে যাওয়া নারী ক্রিকেট বিশ্বকাপের কাছাকাছি সময়ে টুর্নামেন্টটি আয়োজনের সম্ভাব্যতা নিয়েও চিন্তা করে।
টুর্নামেন্টটি আনুষ্ঠানিকভাবে স্থগিত হওয়ার এক মাস আগে অস্ট্রেলিয়ার পর্যটন মন্ত্রী সাইমন বার্মিংহাম ২০২১ সাল পর্যন্ত আন্তর্জাতিক যাতায়াতের জন্য অস্ট্রেলিয়ার সীমানা বন্ধ থাকবে বলে ঘোষণা দেন। আইসিসি নিশ্চিত করে যে অস্ট্রেলিয়া বা ভারতেই টুর্নামেন্টটি আয়োজিত হবে। ২০২০ সালের আগস্ট মাসে আইসিসি নিশ্চিত করে যে ২০২১ সালের আসরটি আয়োজন করবে ভারত, এবং অস্ট্রেলিয়া আয়োজন করবে ২০২২ সালের আসরটি। একই মাসে আইসিসি নিশ্চিত করে যে শ্রীলঙ্কা ও সংযুক্ত আরব আমিরাতকে টুর্নামেন্টটির ব্যাকআপ ভেন্যু হিসেবে দেখা হচ্ছে। ২০২১ সালের এপ্রিল মাসে আইসিসির প্রধান নির্বাহী কর্মকর্তা জেফ অ্যালারডিস নিশ্চিত করেন যে মহামারির কারণে ভারত টুর্নামেন্টটি আয়োজনে ব্যর্থ হলে ব্যাকআপ পরিকল্পনা কাজে লাগানো হবে। একই মাসে ভারতীয় ক্রিকেট নিয়ন্ত্রণ বোর্ড (বিসিসিআই)-এর ধীরাজ মালহোত্রা নিশ্চিত করেন যে সংযুক্ত আরব আমিরাতকে বিকল্প হিসেবে ব্যবহার করা হবে যদি ভারতে মহামারির অবস্থার আরও অবনতি হয়। বিসিসিআই ওমানকে সম্ভাব্য সহ-আয়োজক হিসেবে নেয়ার জন্য ওমানের সাথে আলোচনা চালায়। ২০২১ সালের ১ জুন আইসিসি বিসিসিআইকে ২০২১ সালের ২৮ জুন তারিখের মধ্যে টুর্নামেন্টটির আয়োজন নিয়ে চূড়ান্ত সিদ্ধান্ত নেয়ার কথা জানায়। আইসিসি এটাও নিশ্চিত করে যে টুর্নামেন্টটি যেখানেই আয়োজিত হোক না কেন মূল আয়োজক হিসেবে বিসিসিআই-এর নামই থাকবে। পরবর্তীতে আইসিসি নিশ্চিত করে যে টুর্নামেন্টটি সংযুক্ত আরব আমিরাত ও ওমানে নিয়ে যাওয়া হয়েছে। সংযুক্ত আরব আমিরাত ও ওমান উভয়েরই এটি প্রথমবার কোনও বৈশ্বিক আইসিসি টুর্নামেন্ট আয়োজন, এবং কোনও টেস্টখেলুড়ে দেশের বাইরে ক্রিকেট বিশ্বকাপ আয়োজনও এবারই প্রথম।
টুর্নামেন্টটি শুরুর প্রায় দুই সপ্তাহ আগে ওমানের আল আমিরাতে টুর্নামেন্টের ভেন্যুর কিছু মাইল উত্তর দিয়ে ঘূর্ণিঝড় শাহিন তাণ্ডব চালায়। ওমান ক্রিকেটের চেয়ারম্যান পংকজ খিমজি ঘূর্ণিঝড়ের কারণে টুর্নামেন্টটি হাতছাড়া হয়ে যেতে পারত বলে মন্তব্য করেন।
দলসমূহ
২০১৮ সালের ৩১ ডিসেম্বরের হিসেবে স্বাগতিক ভারতসহ আইসিসি র‍্যাংকিং-এর সেরা নয়টি পূর্ণ সদস্য দল ২০২১ সালের টুর্নামেন্টে সরাসরি উত্তীর্ণ হয়। এ দশটি দলের মধ্যে র‍্যাংকিং হিসেবে সেরা আটটি দল সরাসরি টুর্নামেন্টের সুপার ১২ পর্বে উত্তীর্ণ হয়। শ্রীলঙ্কা ও বাংলাদেশ সরাসরি সুপার ১২ পর্বে উত্তীর্ণ হতে ব্যর্থ হয়, এবং তাদেরকে টুর্নামেন্টের গ্রুপ পর্বে রাখা হয়। তাদের সাথে গ্রুপ পর্বে যুক্ত হয় ২০১৯ সালের বিশ্বকাপ বাছাইপর্ব থেকে উত্তীর্ণ হয়ে আসা ছয়টি দল। গ্রুপ পর্বের সেরা চারটি দল উত্তীর্ণ হবে সুপার ১২ পর্বের জন্য।
পাপুয়া নিউ গিনি বাছাইপর্বের গ্রুপ এতে বিজয়ী হয়ে প্রথম দল হিসেবে বিশ্বকাপের মূল পর্বে উঠে আসে। যেকোনও ফরম্যাটের বিশ্বকাপে এটিই পাপুয়া নিউ গিনির প্রথম অংশগ্রহণ। গ্রুপ বিতে বিজয়ী হয়ে আয়ারল্যান্ড দ্বিতীয় দল হিসেবে মূল পর্বে উঠে আসে।
প্রথম প্লেঅফ ম্যাচে সংযুক্ত আরব আমিরাতকে আট উইকেটে পরাজিত করে নেদারল্যান্ডস মূল পর্বে উত্তীর্ণ হয়। ম্যাচটিতে সংযুক্ত আরব আমিরাত মাত্র ৮০ রান করতে সক্ষম হয়। দ্বিতীয় ম্যাচে ওমানকে ৫৪ রানে পরাজিত করে প্রথমবারের মত নামিবিয়া টি২০ বিশ্বকাপে খেলার যোগ্যতা লাভ করে। তৃতীয় প্লেঅফ ম্যাচে স্কটল্যান্ড স্বাগতিক সংযুক্ত আরব আমিরাতকে ৯০ রানে পরাজিত করে টি২০ বিশ্বকাপের মূল পর্বে নিজেদের স্থান নিশ্চিত করে। শেষ দল হিসেবে মূল পর্বে উত্তীর্ণ হয় ওমান, যখন তারা শেষ প্লেঅফ ম্যাচে হংকংকে ১২ রানে পরাজিত করে।
২০২১ সালের আগস্ট মাসে তালেবান আফগানিস্তানকে নিজেদের নিয়ন্ত্রণে নিয়ে নেয়ায় টুর্নামেন্টটিতে আফগানিস্তান দলের অংশগ্রহণ নিয়ে সংশয় দেখা দেয়। আফগানিস্তান ক্রিকেট দলের মিডিয়া ব্যবস্থাপক হিকমত হাসান নিশ্চিত করেন যে দেশটিতে রাজনৈতিক অশান্তি থাকার পরও আফগানিস্তান টি২০ বিশ্বকাপে অংশগ্রহণ করবে। ২০২১ সালের ৬ অক্টোবর আফগানিস্তান দল টুর্নামেন্টের আগে একটি প্রশিক্ষণ ক্যাম্পের জন্য কাতারের দোহা গমনের উদ্দেশ্যে কাবুল ত্যাগ করে।
ম্যাচ পরিচালনাকারী কর্মকর্তা
ম্যাচ রেফারি
আম্পায়ার
দলীয় সদস্য
২০২১ সালের ১০ অক্টোবরের মধ্যে অংশগ্রহণকারী প্রতিটি দল ১৫ সদস্যবিশিষ্ট স্কোয়াড নির্বাচন করে। কোভিড-১৯-এর কারণে প্রতিটি দল প্রয়োজনমতে আরও সাত জন পর্যন্ত অতিরিক্ত খেলোয়াড় নির্বাচন করতে পারে। ২০২১ সালের ১০ আগস্ট নিউজিল্যান্ড প্রথম দল হিসেবে টুর্নামেন্টের জন্য নিজেদের স্কোয়াড ঘোষণা করে। ২০২১ সালের ১২ সেপ্টেম্বরের মধ্যে অংশগ্রহণকারী প্রতিটি দল প্রাথমিক স্কোয়াড ঘোষণা করে।
সময়সূচি
টুর্নামেন্টে মোট ম্যাচ ছিল ৪৫টি, এবং খেলা হয় প্রাথমিকভাবে দুটি পর্বে। প্রথম পর্বে আটটি দল (আয়ারল্যান্ড, ওমান, নামিবিয়া, নেদারল্যান্ডস, পাপুয়া নিউ গিনি, বাংলাদেশ, শ্রীলঙ্কা ও স্কটল্যান্ড) মোট বারোটি ম্যাচ খেলে, যেখানে থেকে চারটি দল সুপার ১২ পর্বে উত্তীর্ণ হয়। সুপার ১২ পর্ব শুরু হয় ২০২১ সালের ২৪ অক্টোবর এবং প্রথম পর্বের চারটি দল ও দ্বিতীয় পর্বে সরাসরি উত্তীর্ণ হওয়া আটটি দলের মধ্যে মোট ৩০টি ম্যাচ অনুষ্ঠিত হয় এ পর্বে। এ দলগুলোকে ছয়টি দলের দুই গ্রুপে ভাগ করা হয়। সুপার ১২ পর্বের পরে আসে তিন ম্যাচের নকআউট পর্ব- দুটি সেমিফাইনাল ও ফাইনাল। ২০২১ সালের ১৬ জুলাই আইসিসি টুর্নামেন্টের গ্রুপ নিশ্চিত করে। গ্রুপগুলো নির্ধারণ করা হয় ২০২১ সালের ২০ মার্চ তারিখে দলগুলোর র‍্যাংকিং-এর ভিত্তিতে। ২০২১ সালের ১৭ আগস্ট আইসিসি টুর্নামেন্টের চূড়ান্ত সময়সূচি নিশ্চিত করে।
মাঠ
২০২১ সালের ১৭ এপ্রিল ভারতীয় ক্রিকেট নিয়ন্ত্রণ বোর্ড (বিসিসিআই) ম্যাচের আয়োজক শহরগুলোর নাম উপস্থাপন করে। কলকাতা, চেন্নাই, দিল্লি, ধর্মশালা, বেঙ্গালুরু, মুম্বাই, লখনউ ও হায়দরাবাদ-এর নাম ভেন্যু হিসেবে দেয়া হয়, এবং ফাইনাল ম্যাচের ভেন্যু নির্ধারণ করা হয় আহমেদাবাদকে। ২০২১ সালের ১৮ এপ্রিল ঘোষণা দেয়া হয় যে পাকিস্তান দুটি গ্রুপ ম্যাচ খেলবে দিল্লিতে, যেখানে মুম্বাই ও কলকাতা হবে সেমিফাইনাল ম্যাচের আয়োজক। ২০২১ সালের ২৮ জুন বিসিসিআই-এর সভাপতি সৌরভ গঙ্গোপাধ্যায় নিশ্চিত করেন যে ভারতের কোভিড-১৯ পরিস্থিতির কারণে আনুষ্ঠানিকভাবে টুর্নামেন্টটি ভারত থেকে সংযুক্ত আরব আমিরাতে সরিয়ে নেয়া হচ্ছে। প্রথম রাউন্ডের কিছু ম্যাচ ওমানে আয়োজনেরও কথা রয়েছে। ২০২১ সালের ২৯ জুন আইসিসি নিশ্চিত করে যে টুর্নামেন্টটি সংযুক্ত আরব আমিরাত ও ওমানে আয়োজিত হবে। টুর্নামেন্টের খেলা হয় চারটি ভেন্যুতে: দুবাই আন্তর্জাতিক ক্রিকেট স্টেডিয়াম, শেখ জায়েদ ক্রিকেট স্টেডিয়াম, শারজাহ ক্রিকেট স্টেডিয়াম ও আল আমিরাত ক্রিকেট স্টেডিয়াম। ২০২১ সালের জুলাই মাসে আবুধাবির টলারেন্স ওভাল টুর্নামেন্টের ভেন্যু হিসেবে ব্যবহৃত হওয়ার জন্য আইসিসির অনুমতির অপেক্ষা করছিল।
প্রস্তুতিমূলক ম্যাচ
টুর্নামেন্ট শুরুর আগে অংশগ্রহণকারী প্রতিটি দল (প্রথম পর্বে অংশগ্রহণকারী দলগুলো প্রথম পর্বের আগে ও সুপার ১২ পর্বে সরাসরি সুযোগ পাওয়া দলগুলো প্রথম পর্ব চলাকালে) দুটি করে প্রস্তুতিমূলক ম্যাচে অংশগ্রহণ করে।
সর্বাধিক রান
উৎস: ইএসপিএনক্রিকইনফো
সর্বাধিক উইকেট
উৎস: ইএসপিএনক্রিকইনফো
সর্বাধিক ছয়
উৎস: ইএসপিএনক্রিকইনফো
এক ম্যাচে সর্বোচ্চ রান
উৎস: ইএসপিএনক্রিকইনফো বি.দ্র.: ম্যাচগুলোতে জয়ী দলের নাম বোল্ড করে দেখানো হয়েছে।
পুরস্কার মূল্য
২০২১ সালের ১০ অক্টোবর আন্তর্জাতিক ক্রিকেট কাউন্সিল (আইসিসি) টুর্নামেন্টের পুরস্কার মূল্যের তালিকা ঘোষণা করে। এছাড়াও প্রথম পর্ব ও সুপার ১২ পর্বে প্রতি ম্যাচ জয়ের জন্য জয়ী দল অতিরিক্ত $৪০‌,০০০ লাভ করে।
প্রতিযোগিতার সেরা একাদশ
২০২১ সালের ১৪ নভেম্বর আন্তর্জাতিক ক্রিকেট কাউন্সিল প্রতিযোগিতার সেরা একাদশ ঘোষণা করে, যে একাদশে টুর্নামেন্টের সেরা খেলোয়াড় ডেভিড ওয়ার্নার অন্তর্ভুক্ত হন। একাদশে অধিনায়ক হিসেবে বাবর আজমকে রাখা হয়।
রামগড়
জনসংখ্যা
বাংলাদেশ আদমশুমারী ২০১১ অনুযায়ী রামগড় শহরের মোট জনসংখ্যা ২৪,৮৫৪ জন যার মধ্যে ১২,৮৬৫ জন পুরুষ এবং ১১,৯৮৯ জন নারী। এ শহরের পুরুষ এবং নারী অনুপাত ১০৭। শহরে মোট হোল্ডিং সংখ্যা রয়েছে ৫,১৬১টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ২৫.৯৬ মিটার।
প্রশাসন
২০০১ সালে রামগড় শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগড় পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৯টি মহল্লায় বিভক্ত । ২০.৮৭ বর্গ কি.মি. আয়তনের রামগড় শহর এলাকাটি রামগড় পৌরসভা দ্বারা পরিচালিত হয়।
শিক্ষা ব্যবস্থা
রামগড় শহরের স্বাক্ষরতার হার হলো শতকরা ৫৯.৬ ভাগ।
হায়াৎ মামুদ
হায়াৎ মাহমুদ (জন্ম: ২ জুলাই ১৯৩৯) বাংলাদেশের একজন খ্যাতিমান লেখক। তিনি একজন আধুনিক কবি, প্রবন্ধকার, অনুবাদক ও অধ্যাপক। মৃত্যুচিন্তা রবীন্দ্রনাথ ও অন্যান্য জটিলতা তার বিখ্যাত গ্রন্থ যা ১৯৬০-এর দশকে প্রকাশিত হয়ে সাড়া জাগিয়েছিল। তিনি শিশুদের জন্য অনেক গ্রন্থ রচনা করেছেন। তার অনূদিত মাক্সিম গোর্কি বিরচিত চড়ুইছানা সকলমহলে উচ্চ প্রশংসা লাভ করে।
জীবন
হায়াৎ মামুদ ২ জুলাই ১৯৩৯ সালে পশ্চিমবঙ্গের হুগলি জেলার মৌড়া গ্রামে জন্মগ্রহণ করেন। তার ছেলেবেলা কেটেছে পশ্চিমবঙ্গে। ১৯৪৭ খ্রিষ্টাব্দে ব্রিটিশ শাসনের অবসানে ভারতবর্ষ ভাগ হয়ে পাকিস্তান সৃষ্টি হওয়ার পর তারা পশ্চিবঙ্গেই থেকে গিয়েছিলেন। তখন পড়তেন খাজুরদহ এম.ই. স্কুলে। কিন্তু ১৯৫০-এর হিন্দু-মুসলিম সাম্প্রদায়িক দাঙ্গার পরিপ্রেক্ষিতে ১৯৫১ সালে তিনি পিতার সঙ্গে ঢাকায় চলে আসেন। ১৯৫২ সালে পরিবারের অন্য সদস্যরাও বাংলাদেশে চলে আসেন। তার বাবা মুহম্মদ শমসের আলী এবং মা আমেনা খাতুন।
হায়াৎ মামুদ ঢাকার সেন্ট গ্রেগরী হাই স্কুল থেকে ১৯৫৬ সালে প্রবেশিকা পরীক্ষায় উত্তীর্ণ হন। ১৯৫৫ সালে প্রবেশিকা পরীক্ষা দেওয়ার কথা থাকলেও টাইফয়েডে  আক্রান্ত হওয়ায় তাঁকে পিছিয়ে পড়তে হয়। তিনি ১৯৫৮ সালে উচ্চ মাধ্যমিক শিক্ষা পাস করেন। তৎকালীন কায়েদে আজম কলেজ (বর্তমানে সরকারি শহীদ সোহরাওয়ার্দী কলেজ) থেকে উচ্চ মাধ্যমিক শিক্ষা গ্রহণ করেছিলেন তিনি।  পরবর্তীতে তিনি ঢাকা বিশ্ববিদ্যালয় থেকে বাংলা বিষয়ে সম্মানসহ স্নাতক ও স্নাতকোত্তর ডিগ্রি লাভ করেন। পরে তিনি যাদবপুর বিশ্ববিদ্যালয় থেকে পিএইচ.ডি ডিগ্রি অর্জন করেন।
কর্মজীবনের শুরুতে কিছুদিন চাকুরি করেন বাংলা একাডেমিতে । ১৯৭৮ থেকে ২০০৪ পর্যন্ত দীর্ঘকাল তিনি জাহাঙ্গীরনগর বিশ্ববিদ্যালয়ে বাংলা ভাষা ও সাহিত্য বিভাগে এবং চট্টগ্রাম বিশ্ববিদ্যালয়ে অধ্যাপনা করেছেন।
তার উল্লেখযোগ্য গ্রন্থগুলো হল- স্বগত সংলাপ, প্রেম অপ্রেম নিয়ে বেঁচে আছি, রবীন্দ্রনাথ : কিশোর জীবনী, নজরুল ইসলাম : কিশোর জীবনী, প্রতিভার খেলা, নজরুল, বাঙালি বলিয়া লজ্জা নাই, বাংলা লেখার নিয়মকানুন ইত্যাদি।
সাহিত্যকৃতি
হাসান আজিজুল হক কে নিয়ে রচিত তার জীবনীগ্রন্থ উন্মোচিত হাসান একটি প্রামাণিক গ্রন্থ। তিনি রুশ ভাষা থেকে বহু গল্প বাংলায় অনুবাদ করেছেন। শিশু-কিশোরদের জন্য জীবনীগ্রন্থ রচনা ছিল তার প্রিয় বিষয়।
সম্মাননা
শিশুসাহিত্যে বিশেষ অবদানের জন্য তাকে ১৯৮৩ সালে বাংলা একাডেমি সাহিত্য পুরস্কার প্রদান করা হয়। জীবনব্যাপী শিশুসাহিত্য রচনার জন্য তাকে ২০১৩ খ্রিষ্টাব্দে বাংলাদেশ শিশু একাডেমি সাহিত্য পুরস্কার (১৪১৮) দেওয়া হয়। ২০১৬ সালে তিনি বাংলাদেশের দ্বিতীয় সর্বোচ্চ বেসামরিক সম্মান একুশে পদক লাভ করেন। ২০১৭ সালে তিনি রবীন্দ্র পুরস্কার লাভ করেন । ২০১৭ সালে কবীর চৌধুরী শিশু সাহিত্য পুরস্কার লাভ করেন।
নীলফামারী কলেজ রেলওয়ে স্টেশন
নীলফামারী কলেজ রেলওয়ে স্টেশন বাংলাদেশের রংপুর বিভাগের নীলফামারী জেলার একটি রেলওয়ে স্টেশন।
অবস্থান
নীলফামারী কলেজ রেলওয়ে স্টেশন চিলাহাটি-পার্বতীপুর-সান্তাহার-দর্শনা লাইনের চিলাহাটি থেকে পার্বতীপুর অংশে অবস্থিত।
এনএক্সটি টেকওভার: ব্রুকলিন ৩
এনএক্সটি টেকওভার: ব্রুকলিন ৩ একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ১৯শে আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেজ সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৬তম এবং ব্রুকলিন কালানুক্রমিকের অধীনে প্রচারিত তৃতীয় অনুষ্ঠান ছিল।
পরবর্তীতে এনএক্সটিতে প্রচারের উদ্দেশ্যে ধারণকৃত দুইটিসহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ড্রু ম্যাকইন্টায়ার এনএক্সটি চ্যাম্পিয়নশিপ ম্যাচে ববি রুডকে হারিয়েছে। অন্যান্য শীর্ষস্থানীয় ম্যাচে, আসকা এনএক্সটি নারী চ্যাম্পিয়নশিপ ম্যাচে এম্বার মুনকে এবং আন্দ্রাদে জনি গার্গেনোকে হারিয়েছে।
বাংলা ভাষা ও সাহিত্যিক সভা, সিঙ্গাপুর
বাংলা ভাষা ও সাহিত্যিক সভা, সিঙ্গাপুর (বিএলএলএস) ১৯৯৪ সালে প্রতিষ্ঠিত হয় যার লক্ষ ছিল সিঙ্গাপুরে বেড়ে উঠা তরুণ প্রজন্মকে বাংলা ভাষা শিক্ষা দেয়া। প্রতিষ্ঠালগ্ন থেকে এই সংগঠনটি সিঙ্গাপুরে বাংলা ভাষা এবং সাহিত্যকে ছড়িয়ে দিতে কাজ করছে এবং বিদ্যালয়মুখি শিক্ষার্থীদের প্রাতিষ্ঠানিক শিক্ষা দিয়ে আসছে। বিদ্যালয় কার্যক্রম ছাড়াও বিএলএলএস সভা বিভিন্ন সাংস্কৃতিক অনুষ্ঠানের আয়োজন করে থাকে, যেমন- বার্ষিক  সাংস্কৃতিক অনুষ্ঠান, বনভোজন এবং আন্তর্জাতিক মাতৃভাষা দিবস উদ্‌যাপন।
মোহাম্মদ নাসির
মোহাম্মদ নাসির (জন্ম: ১৯০২- মৃত্যু: ১৮ এপ্রিল, ১৯৭৯) একজন বাংলাদেশী গীতিকার, সুরকার ও লোকশিল্পী। তিনি চট্টগ্রামের মরমি ও আঞ্চলিক গানের কিংবদন্তি শিল্পী। কলকতার এইচএমভি থেকে জগন্ময় মিত্রের তত্ত্বাবধানে ১৯৩২ সালে  মোহাম্মদ নাসিরের মাইজভাণ্ডারী ও আঞ্চলিক গানের রেকর্ড বের হয়।
প্রাথমিক জীবন
মোহাম্মদ নাসির ১৯০২ সালে চট্টগ্রামের ডবলমুরিং থানার সরাইপাড়ায় জন্মগ্রহণ করেন। তার পিতার নাম আবদুল হামিদ এবং মাতার নাম মাহতাবজান।
সঙ্গীতজীবন
গানের প্রতি নাসিরের ঝোঁক ছিল শৈশব থেকেই। গানের আসরের খবর পেলেই সেখানেই হাজির হতেন তিনি। গানের কারণে লেখাপড়াও বেশিদূর করেননি। লোকমান খাঁ সেরওয়ানি তাকে গান শেখার জন্য ওস্তাদ সালামত আলী দেওয়ানের কাছে নিয়ে যান। তবে তার আগেই নাসির উপমহাদেশের খ্যাতিমান সংগীতসাধক ওস্তাদ মোহাম্মদ হোসেন খরুর সান্নিধ্যে আসেন। তবে সঙ্গীতে তার হাতেখড়ি আর্য্য সংগীতের ওস্তাদ সুরেন্দ্র লাল দাশের হাতে।
চাটগাঁইয়া গানের বিশ্বায়ন
মোহাম্মদ নাসির চট্টগ্রামের গানকে নিয়ে গেছেন উপমহাদেশীয় গণ্ডিতে। তার কণ্ঠেই প্রথম হিন্দুস্থান রেকর্ড থেকে চট্টগ্রামের গানের রেকর্ড বের হয়েছে। ১৯৩২ সালে জগন্ময় মিত্রের তত্ত্বাবধানে কলকতার বিখ্যাত হিজ মাস্টার্স ভয়েজ (এইচএমভি) থেকে তার গ্রামোফোন রেকর্ড বের হয়েছিল। রেকর্ডকৃত গান দুটিই মাইজভাণ্ডারী গান, বাঁশী বাজে হৃদমন্দিরে কে বাঁশি ফুঁকে ও দয়াল ভাণ্ডারী তোরে চিনব কেমনে। দুই বছর পর এখান থেকেই তার কণ্ঠে চট্টগ্রামের আঞ্চলিক গানের প্রথম গ্রামোফোন রেকর্ড প্রকাশিত হয়।আহমেদুল হক সিদ্দিকীর রচিত এবং মোহাম্মদ নাসিরের সুরে রেকর্ডকৃত গানটি হল চাঁন মুখে মধুর হাসি/দেবাইল্যা বানাইল মোরে সাম্পানর মাঝি, কুতুবদিয়ার দক্ষিণ ধারে সাম্পানওয়ালার ঘর।
চর বাদাম ইউনিয়ন
চর বাদাম বাংলাদেশের লক্ষ্মীপুর জেলার অন্তর্গত রামগতি উপজেলার একটি ইউনিয়ন।
অবস্থান ও সীমানা
রামগতি উপজেলার সর্ব-উত্তরে চর বাদাম ইউনিয়নের অবস্থান। এ ইউনিয়নের পশ্চিমে আলেকজান্ডার ইউনিয়ন; দক্ষিণে চর আলগী ইউনিয়ন; পূর্বে চর পোড়াগাছা ইউনিয়ন এবং উত্তরে কমলনগর উপজেলার চর কাদিরা ইউনিয়ন, হাজিরহাট ইউনিয়ন ও পাটারীরহাট ইউনিয়ন অবস্থিত।
প্রশাসনিক কাঠামো
চর বাদাম ইউনিয়ন রামগতি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রামগতি থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
শিক্ষা প্রতিষ্ঠান
১.চর বাদাম রাস্তার হাট মাজহারুল উলুম আলিম মাদ্রাসা
জনপ্রতিনি, জাসদ প্রতিষ্ঠাতা।ধি
১. আবু তাহের (মেম্বার)
৩.রুহুল আমিন (চেয়ারম্যান)
৪.আ.স.ম আব্দুর রব (মন্ত্রী)
কোতা ওয়াতানাবে
কোতা ওয়াতানাবে (渡辺 皓太, Kota Watanabe; জন্ম: ১৮ অক্টোবর ১৯৮৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে মধ্যমাঠের খেলোয়াড় হিসেবে খেলেন।  তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
কোতা ওয়াতানাবে ১৯৮৮ সালের ১৮ই অক্টোবর তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
১১৬৮
১১৬৮ গ্রেগরীয় বর্ষপঞ্জির একটি অধিবর্ষ।
ইন্দোচীন বাঘ
ইন্দোচীন বাঘ (Indochinese tiger), (বৈজ্ঞানিক নাম: Panthera tigris corbetti) দক্ষিণ পূর্ব এশিয়ার ইন্দোচীন অঞ্চলে এই বাঘের দেখা পাওয়া যায়। এই বাঘের বৈজ্ঞানিক নাম বিখ্যাত শিকারী জিম করবেট এর নামে নামকরণ করা হয়েছে। এ জাতের বাঘ সাধারণত বেঙ্গল টাইগার থেকে ছোট হয় এবং এরা নিরামিষাসী প্রাণী।
আকার
পুরুষ দের দৈর্ঘ্য ৯০-১০০সে.মি. আর ওজন ১৫০-১৯৫ কেজি পর্যন্ত হয়। আর স্ত্রীরা ৮০-৯৫ সে.মি. পর্যন্ত লম্বা আর ওজনে ৯০-১৪০ কেজি পর্যন্ত হয়।
রাউত নৃত্য
রাউত নৃত্য যাদব সম্প্রদায় দ্বারা পরিবেশিত নৃত্য। প্রচলিত বিশ্বাস অনুযায়ী এই যাদব সম্প্রদায় শ্রী কৃষ্ণ -র বংশধর। এই নৃত্য তাদের কাছে শ্রী কৃষ্ণের পূজা ও উপাসনার প্রতীক। তারা দেব উত্থনি একাদশী-এর দিন এই নৃত্য পরিবেশন করে। হিন্দু পঞ্চাঙ্গ (পঞ্জিকা) অনুসারে দেব উত্থনি একাদশীর দিনে দেবতা সংক্ষিপ্ত বিশ্রামের পর পুনরায় জাগ্রত হয়ে ওঠেন।
উৎপত্তি এবং প্রদর্শন
এই নৃত্যের উৎপত্তি মধ্য ভারতের ছত্তিশগড় রাজ্যে। রাউত শব্দটি হল রাত বা রাত্রি শব্দের অপভ্রংশ। অর্থাৎ রাউত নাচা বা রাউত নৃত্যের আক্ষরিক অর্থ হল রাত্রিকালীন নৃত্য। নামের সংগে সাদৃশ্য রেখে রাতের বেলায় এই নৃত্য প্রদর্শনের মাধ্যমে দুষ্ট রাজা কংসের উপর ভগবান কৃষ্ণের বিজয় উৎসব উদযাপন করা হয়।
এই নৃত্য পরিবেশনের প্রাথমিক উপলক্ষ হল 'দেব উত্থনি একাদশী' বা 'দেব উত্থান' উৎসব পালন। দেবোত্থান এমন একটি দিন যখন দেবতারা তাদের সংক্ষিপ্ত অবধির বিশ্রামের পরে পুনরায় জাগ্রত হন।
এছাড়াও এই নৃত্যটি সাধারণত দীপাবলির পরে প্রায় এক সপ্তাহ ধরে ছত্তিসগড়ের স্থানীয় অধিবাসীরা অনেক জাঁকজমক এবং উৎসাহের সাথে এই নৃত্য প্রদর্শন করেন। প্রচলিত ধর্মবিশ্বাস অনুযায়ী দীপাবলির উৎসবের পরে দেবতারা পৃথিবী পরিভ্রমনে আসেন; তাই তাদের উপস্থিতি উদযাপন করার জন্য এই নৃত্যটি করা হয়।
রাস লীলা নৃত্যশৈলী যা সবচেয়ে জনপ্রিয় ভগবান কৃষ্ণ উপাসনার নৃত্য বলে বিবেচিত তার সাথে রাউত নাচের গভীর সাদৃশ্য লক্ষ্য করা যায়।
প্রাথমিকভাবে এই নৃত্যশৈলী শুধুমাত্র যাদব গোষ্ঠীর মধ্যে সীমাবদ্ধ ছিল কিন্তু ধীরে ধীরে এর জনপ্রিয়তা বৃদ্ধির কারণে এই নৃত্যশৈলী ছত্তিশগড় রাজ্যের মধ্যে প্রচার পায় ও সমস্ত সম্প্রদায়ের মানুষরা এই নৃত্যের পরিবেশনা করতে শুরু করেন।
রাউত নৃত্যের বেশভূষা
রাউত নাচের পোশাক খুবই রঙিন ও জমকালো হয়। মহিলা নৃত্যশিল্পীরা সাধারণত শাড়ি পরেন ও পুরুষ নর্তকরা তাদের মাথায় পাগড়ি সহ সাধারণ কুর্তা এবং ধুতি পরেন। নর্তক ও নর্তকীরা পিঠের চারপাশে ময়ূরের পালক দিয়ে নিজেদের অলংকৃত করেন এবং পায়ে ঘুঙ্গুর পরিধান করেন। নাচের প্রধান আকর্ষণ হল একপ্রকার লাঠি এবং ধাতব চাকতি যা তারা নাচের তালে তালে বাজাতে থাকে।
বাজনা সংগত
রাউত নৃত্য সাধারণত তুলসীদাসের দোহার সাথে উপস্থাপিত করা হয় ও নৃত্য পরিবেশনার সময় ঢোলক, মান্দার এবং চিমটা ইত্যাদি বাদ্যযন্ত্র ব্যবহার করা হয়।
ইউ থিসাইভেরন
ইউ থিসাইভেরন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৯৬ সালের নির্বাচনে পরমাকুডি আসন থেকে দ্রাবিড় মুন্নেত্র কড়গম প্রার্থী হয়ে তামিলনাড়ু আইনসভায় নির্বাচিত হয়েছিলেন। নির্বাচনী অঞ্চলটি তফসিলি বর্ণের প্রার্থীদের জন্য সংরক্ষিত ছিল।
মিনহাজ নদী
মিনহাজ নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১৭ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিনহাজ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮০।
প্রবাহ
মিনহাজ নদীটি খুলনা জেলার পাইকগাছা উপজেলার চাঁদখালি ইউনিয়নের চাঁদখালি বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার তিলডাঙ্গা ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। ক্ষুদ্রাকৃতির এই নদীটি এখন অনেকটাই মৃত। ভাটির দিকে পানির প্রবাহ দৃষ্ট হলেও এনদীর উজানের অংশের অনেকটাই ইতোমধ্যে শুকিয়ে গেছে।
লামাকাজী ইউনিয়ন
লামাকাজী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
অবস্থান ও সীমানা
জেলা শহর হতে ১৭ কি.মি ও উপজেলা হতে ১৩ কি.মি দূরে লামাকাজি ইউনিয়ন পরিষদ অবস্থিত। সীমানা: পূর্বে মোঘলগাও ইউনিয়ন, পশ্চিমে ছৈলা আফজলাবাদ ইউনিয়ন উত্তরে মোঘলগাও ইউনিয়ন, দক্ষিণে খাজাঞ্চি ইউনিয়ন।